open-index/open-wikipedia-markdown huggingface dataset:
Baixa (homónimos)

O termo **Baixa** pode referirse a:

*A **baixa** é unha persoa vítima dun accidente, lesión ou trauma.

Como topónimo, pode referirse a:

;En Galiza
***A Baixa**, lugar da parroquia de Castrofeito, no concello do Pino;
***A Baixa de Trazo**, lugar da parroquia de Trazo, no concello de Trazo;
***Irimia Baixa**, lugar da parroquia de Meira, no concello de Meira;
***A Mourela Baixa**, lugar da parroquia de Santa María de Neda, no concello de Neda;
***O Piñeiro da Baixa**, lugar da parroquia de Entrecruces, no concello de Carballo;
***A Rúa Baixa**, lugar da parroquia de Perlío, no concello de Fene;
***A Xurreira Baixa**, lugar da parroquia de Barallobre, no concello de Fene.

## Véxase tamén
### Outros artigos
***As Punxeiras Baixas**, lugar da parroquia de Ortoño, no concello de Ames.
Piago

O topónimo **Piago** pode referirse a:

;En Galiza
***Piago**, lugar da parroquia de Robra, no concello de Outeiro de Rei;
***O Piago**, lugar da parroquia de San Tomé de Lourenzá, no concello de Lourenzá;
***O Piago**, lugar da parroquia de Rebordaos, no concello do Saviñao;
***Piago Negro**, lugar da parroquia de Sante, no concello de Trabada;
***Piagolongo**, lugar da parroquia de San Xoán de Moeche, no concello de Moeche.
The Embarrassment

**The Embarrassment** foi unha banda estadounidense de rock formada en 1979 en Wichita, Kansas, e que estivo inicialmente activa de 1979 ata 1983, reuníndose varias veces dende entón. A banda estaba composta polo guitarrista Bill Goffrier, o vocalista principal e organista John Nichols, o baixista Ron Klaus, e o batería Brent Giessmann. Tras a súa ruptura, Giessmann tocou en The Del Fuegos e Goffrier formou Big Dipper.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Zootopia 2

***Zootopia 2*** (tamén coñecido como ***Zootropolis 2*** nalgunhas rexións) é un filme estadounidense de animación por ordenador producido por Walt Disney Animation Studios e estreado por Walt Disney Pictures no 2025. É a secuela do filme de 2016 *Zootopia*. Foi dirixido por Jared Bush e Byron Howard e o guión é obra de Bush. Está protagonizado por Ginnifer Goodwin, Jason Bateman, Shakira, Idris Elba, Alan Tudyk, Nate Torrence, Don Lake, Bonnie Hunt e Jenny Slate que retoman os seus papeis do filme anterior, xunto con Ke Huy Quan, Fortune Feimster, Andy Samberg, David Strathairn, Patrick Warburton, Quinta Brunson e Danny Trejo. A película segue a Judy Hopps e Nick Wilde mentres perseguen unha víbora chamada Gary De'Snake por Zootopia e tentan limpar os seus nomes despois de ser incriminados.

*Zootopia 2* estreouse no El Capitan Theatre de Hollywood, Os Ánxeles o 13 de novembro de 2025 e estreouse nos cinemas dos Estados Unidos o 26 de novembro. Do mesmo xeito ca o seu predecesor, o filme recibiu valoracións positivas por parte da crítica. Foi un éxito masivo de recadación, sumando 1.868 millóns de dólares en todo o mundo, converténdose no segundo filme de animación máis exitoso de todos os tempos, no noveno filme máis exitoso de todos os tempos e no segundo filme máis exitoso de 2025. Gañou o BAFTA á mellor longametraxe de animación, estivo nomeado nos Globos de Ouro e na 98ª edición dos Óscar, entre outros numerosos recoñecementos.

## Personaxes 
* Ginnifer Goodwin como Judy Hopps
* Jason Bateman como Nick Wilde
* Ke Huy Quan como Gary De'Snake
* Fortune Feimster como Nibbles Mapplestick
* Patrick Warburton como o alcalde Brian Winddancer
* David Strathairn como Milton Lynxley
* Andy Samberg como Pawbert Lynxley
* Brenda Song como Kitty Lynxley
* Macaulay Culkin como Kattrick Lynxley
* Danny Trejo como Jesús
* Quinta Brunson como Dra. Fuzzby
* Jean Reno como Bushron
* Nate Torrence como Benjamin Clawhauser
* Maurice LaMarche como Mr. Big
* Leah Latham como Fru Fru
* Raymond S. Persi como Flash
* Bonnie Hunt como Bonnie Hopps
* Don Lake como Stu Hopps
* Jenny Slate como Dawn Bellwether
* Alan Tudyk como Duke Weaselton
* Shakira como Gazelle
* Tommy Chong como Yax
* Mark Rhino Smith como Axente McHorn
* Josh Dallas como porco frenético

## Notas 
## Véxase tamén
### Ligazóns externas
*
A Rabilonga

Como topónimo **A Rabilonga** pode referirse a:

;En Galiza
***A Rabilonga**, lugar da parroquia de Verducido, no concello da Lama;
***A Rabilonga**, lugar da parroquia de Noche, no concello de Vilalba;

## Véxase tamén
### Outros artigos
A Rañada

O topónimo **A Rañada** pode referirse a:

;En Galiza
***A Rañada**, lugar da parroquia de Tor, no concello de Monforte de Lemos;
***A Rañada**, lugar da parroquia de Cabreira, no concello de Salvaterra de Miño;
***O Alto da Rañada**, lugar da parroquia de Salvaterra, no concello de Salvaterra de Miño.

## Véxase tamén
### Outros artigos
***O Rañado**, lugar da parroquia de Santa María de Melide, no concello de Melide.
Vera Martínez

**Vera Martínez Viota**, nada en Santander o 13 de setembro de 1999, é unha futbolista española que xoga como defensa no Deportivo da Coruña, da Primeira División.

## Traxectoria 
Comezou a súa carreira no Reocín Racing da localidade cántabra de Reocín. Entre 2015 e 2017 xogou no Ave Fénix Racing de Torrelavega, ata que o club foi absorbido  polo Racing de Santander, formando o CDE Racing Féminas, no que militou durante un ano. A continuación vestiu durante catro campañas a camiseta do Deportivo Alavés, co que conseguiu un ascenso á Primeira División.

Despois de dous anos xogando con Osasuna na Segunda División, no verán de 2024 fichou polo Deportivo da Coruña, que viña de ascender a Primeira.

## Notas
Tranvía de Ferrol

O **tranvía de Ferrol** foi un medio de transporte que estivo en activo entre 1924 e 1961, dando servizo non só á cidade de Ferrol senón tamén aos concellos de Narón e Neda. A explotación deste servizo correspondeu á compañía Tranvías del Ferrol.
Malia que o proxecto orixinal contemplaba conectar Ferrol coa vila de Neda mediante un tranvía eléctrico, ao comezo a liña que transcorría pola Estrada de Castela ía desde Porta Nova (actual Praza de España) só até o Portádego de Xuvia. Sería durante a década seguinte cando a liña fose ampliada até a vila de Neda e até o peirao de Curuxeiras, cruzando o barrio da Madalena.

Contaba así o tranvía con dúas liñas:

## Proxectos de recuperación 
No ano 2003 o entón alcalde de Narón propuxo a súa recuperación no contexto da conversión da Estrada de Castela nun bulevar, máis a idea non chegou a máis.

Xa no ano 2010 a compañía pública Feve propuxo a recuperación do tranvía na cidade mediante un sistema de tren-tram que empregaría o ramal de mercadorías do porto de Ferrol. Segundo este proxecto, apoiado polo entón alcalde Vicente Irisarri, a única liña sairía do ramal xunto as estacións de ferrocarril e autobuses, no barrio do Ensanche "A", até o porto de Curuxeiras en Ferrol Vello pasando deste xeito polo túnel que cruza a cidade e pola Malata.

A liña tería catro estacións, a primeira delas onde as estacións; a segunda sería subterránea, no túnel que cruza os terreos do cuartel do Sánchez Aguilera; a terceira estaría situada na Malata e a última en Curuxeiras, no porto da cidade. O proxecto contemplaba a súa ampliación até a Praza de Galicia, no barrio da Madalena, así como a súa compaxinación cos trens de Proximidades. Finalmente o proxecto non veu a luz.

No ano 2019, no contexto das eleccións municipais, o candidato popular á alcaldía de Narón propuxo a creación do primeiro metro lixeiro de Galicia coa colaboración de Adif e Renfe, empregando a liña de vía estreita da antiga Feve para conectar Ferrol e Narón, e a de ancho ibérico para conectar Ferrol, Narón, Neda e Fene.

## Notas
The Bomb Party

**The Bomb Party** foi unha banda de rock inglesa procedente de Leicester formada en 1984. Foron descritos como "os padriños do grebo".

## Historia 
A banda foi formada a principios dos 80, inicialmente como **Farmlife**, por Andy "Jesus" Mosquera (guitarra), Peter Swaine (voces), Steve Gerrard (guitarra), Laurence Wood (saxo), James Hunt (baixo) e Mark Thompson (batería), que se coñeceran nun curso de belas artes no Leicester Polytechnic. O grupo pasou por varios cambios na súa formación e só publicou un sinxelo con ese nome en 1982, "Susie's Party".

En 1984 Farmlife desfíxose e Mosquera, Gerrard e Thompson fomaron The Bomb Party xunto coa baixista Sarah Corina. Tomaron o seu nome dunha novela de Graham Greene, estreándose en 1985 co EP *Ray Gun* publicado polo selo Abstract Records. O seu novo son foi descrito como "un cóctel molotov de hardcore grebo *gothabilidade* situado nalgún lugar entre The Cramps e Bauhaus".

O seu álbum de estrea, Drugs, apareceu en 1986 a través de Abstract. Despois ficharon por Workers Playtime e lanzaron un segundo álbum en 1987, *Liberace Rising*, con Leszek Rataj na guitarra e nos teclados, precedido por un recompilatorio dos seus sinxelos con Abstract, *The Last Supper*. Un ano despois asinaron con Normal Records e lanzaron a súa gravación máis comercial, unha versión do tema de The Archies "Sugar Sugar" (con Voice of the Beehive nos coros), Corina tamén gravou varios temas con Bill Carter de Screaming Blue Messiahs.

## Discografía 
### Álbums 
## Notas
Serapeo

[miniatura|**Serapeo** da [Vila Adriana, Tívoli.]]
[miniatura| **Serapeo** de [Empúries,  Cataluña.]]
**Serapeum** (en latín), **serapeion** (en grego), tamén **serapeu** ou **serapeo**, é o nome que daban os antigos romanos aos templos de Serapis e sobre todo ao construído en Alexandría por Tolomeo I Sóter, o chamado Serapeum de Alexandría.

Os exiptólogos dan preferentemente este nome aos monumentos funerarios dos bois de Apis, entre os que destaca o da necrópole de Menfis, chamado Serapeum de Saqqara, que foi descuberto en 1851 polo arqueólogo francés Auguste Mariette.

En tempos de Arístides o Orador (200&nbsp;a.&nbsp;C.), Exipto tiña corenta e tres serapeos. Asia, Grecia e Italia tiñan un número igualmente grande. En Corinto uniuse o culto de Serapis co de Isis.

## Notas 
## Véxase tamén 
### Outros artigos 
* Relixión exipcia antiga
* Relixión da Roma antiga 
* Relixión da Grecia antiga
* Mitoloxía grega
* Sincretismo

### Bibliografía 
* Bautista Carrasco, Juan (1864) *Mitoloxía universal* . Publicado por Imprenta y Librería de Gaspar y Roig.
* El contenido de este artículo incorpora material del dicionario enciclopédico popular ilustrado de Salvat dos anos 1906 a 1914 que é de dominio público.
Apis

Na relixión exipcia antiga **Apis** (*Hapi-ankh*) é a personificación da Terra.

Os "morto-vivo" (Osiris) encarnou nun touro branco sagrado, o touro de Menfis, representado simbolicamente como un bóvido negro cun triángulo branco na súa fronte e o disco do sol entre os cornos.

O seu culto está asociado con Ptah.

O lugar onde estaban enterrados os seus touros sagrados chamábase "serapeo" ou "serapeu" (*Serapeion*; *Serapeum*).

O escritor satírico Luciano de Samosata ridiculiza o culto a Apis comentando que cando *o gran deus* Apis morre, cada home córtase o pelo; Despois, mediante unha elección, un dos touros do pasto é levado ao templo, xa que a súa beleza superior e o seu porte maxestoso demostran que é algo máis que un touro.

## Notas 
## Véxase tamén 
### Outros artigos 
* Relixión exipcia antiga
* Relixión da Grecia antiga
* Relixión da Roma antiga
Bilurico solitario

O **bilurico solitario** (***Tringa solitaria***) é unha pequena ave limícola de América, que en raras ocasións visita Europa. O nome do xénero *Tringa* é unha palabra neolatina creada por Aldrovandus en 1599 baseada no grego antigo *trungas*, un paxaro mencionado por Aristóteles. O nome específico *solitaria* vén do latín *solus*, "só".

## Descrición 
Esta especie mide de 18 a 23 cm e longo, ten unha envergadura alar de ata 50 cm e unha masa corporal de 31 a 65 g. É un limícola repoludo cun dorso verde escuro, cabeza e peito cincentos e o resto da parte inferior branco. É moi recoñecible en voo, coas súas ás escuras por riba ou debaixo, e unha rabadilla e centro da cola escuros. Esta última característica distíngueo da especie lixeiramente máis grande e de ás máis anchas, pero polo demais moi similar, bilurico de ás negras (*T. ochropus*) de Europa e Asia, co cal está estreitamente emparentado. Esta última especie ten unha rabadilla branca brillante. En voo, o bilurico solitario fai un asubío de tres notas cracterístico. Ambas as especies teñen ás marróns con poucas pintas claras, e un delicado pero contrastante padrón do pescozo e peito. Ademais, ambas as especies nidifican nas árbores, a diferenza doutros escolopácidos.

## Distribución e hábitat 
Reprodúcese en zonas boscosas de Alasca e Canadá. É unha ave migratoria, que inverna en América Central e do Sur, especialmente na cunca do río Amazonas, e no Caribe. Ás veces cruza o Atlántico como ave vagante moi rara que chega ao oeste de Europa no período de verán-outono. 

### Subespecies 
Divídese en dúas subespecies:

**T. s. cinnamomea*, (Brewster, 1890): reprodúcese en Alasca e o oeste do Canadá.
**T. s. solitaria*, (Wilson, 1813): reprodúcese desde o leste da Columbia Británica ao Labrador.
miniatura|Comportamento de caza
miniatura|Alimentándose nunha chaira de lama
miniatura|Vídeo do comportamento de alimentación

## Comportamento 
Como o seu nome indica, non é unha especie gregaria, e normalmente vese soa durante a migración, aínda que ás veces se congrega en pequeno número en áreas de alimentación axeitadas. O bilurico solitario é unha ave que prefire claramente a auga doce e adoita atoparse en sitios, como as canles, demasiado restrinxidos para outros limícolas, que normalmente gustan dunha visión sen obstáculos ao seu redor.

### Reprodución 
Pon de 3 a 5 ovos en niños nas árbores abandonados por aves canoras como os túrdidos. As crías son animadas a botarse desde o niño ao chan pouco despois da eclosión.

### Alimentación 
O seu alimento son pequenos invertebrados: insectos (como larvas de mosquitos, pequenos quironómidos, saltóns, eirugas e escaravellos), pequenos crustáceos e moluscos (como carcois que extrae das súas cunchas), ás veces ras pequenas (principalmente cágados), que recolle camiñando pola lama que rodea a súa lagoa escollida.

## Notas 
## Véxase tamén 
### Ligazóns externas 
* Solitary sandpiper - *Tringa solitaria*  - USGS Patuxent Bird Identification InfoCenter
* Solitary sandpiper species account - Cornell Lab of Ornithology
* 
* 
* 
*
Pterocles

***Pterocles *** é un xénero de aves da familia dos pteróclidos, chamadas gangas ou cortizois. Inclúe todas as especies da familia excepto dúas especies de Asia central do xénero *Syrrhaptes* (como a ganga das estepas).

Estas gangas teñen cabezas e pescozos pequenos como os das pombas, pero corpos robustos e compactos. Teñen ás longas e bicudas e ás veces tamén son así as colas. As patas están emplumadas ata as dedas, pero, a diferenza das especies do xénero *Syrrhaptes*, as dedas non teñen plumas.

As especies de *Pterocles* teñen un voo rápido e directo, e as bandadas voan ao amencer e solpor ás pozas de auga.

Poñen dous ou tres ovos directamente no chan. Son de cor beixe ou verdoso con marcas crípticas. Todas as especies son residentes.

## Taxonomía 
O xénero *Pterocles* foi introducido en 1815 polo zoólogo holandés Coenraad Jacob Temminck. O zoólogo inglés George Robert Gray designou despois a ganga de barriga branca (hoxe *Pterocles alchata*) como especie tipo. O nome do xénero significa 'á espléndida', do grego *pteron*, 'á' e *-klēs*, 'notable, espléndida'.

## Especies 
O xénero contén 14 especies existentes:

Ademais, coñécese unha especie fósil, *Pterocles bosporanus*, do Plistoceno temperán de Crimea.

## Notas 
## Véxase tamén 
### Ligazóns externas 
*Vídeos de gangas na Internet Bird Collection
Viana, Luanda

**Viana** é uha cidade e municipio, un dos nove municipios que compoñen a provincia de Luanda en Angola. Atópase entre 15 e 30 quilómetros ao leste como periferia da capital Luanda e ten unha poboación de 2.092.439 habitantes (2022), incluíndo uns 6.000 refuxiados de longa duración, principalmente da provincia de Katanga na República Democrática do Congo. É a e a segunda cidade en poboación de todo o Estado angolano (véxase 

A cidade foi fundada o 13 de decembro de 1963. Pola súa proximidade á Luanda, Viana experimentou nos últimos anos un aumento moi importante da poboación e da industria.

## Divisións administrativas 
O concello de Viana está formado por tres concellos:

* Zango
* Calumbo
* Viana

## Transporte 
Preto de Viana, o novo aeroporto de Luanda, o Aeroporto Internacional de Angola, será construído pola empresa chinesa China International Fund. Por problemas financeiros o proxecto está en suspenso. 

Viana está servida por unha estación da liña norte dos ferrocarrís de Angola (CFL).

En 2024 completáronse as obras para se converter nun porto seco.

## Notas 
## Véxase tamén 
* Angola
* Historia de Angola
* Lista de municipios de Angola por poboación
* Lusofonía
Aston Martin DB5

O **Aston Martin DB5** é un gran turismo británico (GT) producido por Aston Martin e deseñado polo firma italiana Carrozzeria Touring Superleggera. Producido orixinalmente entre 1963 e 1965, o DB5 foi unha evolución da serie final do DB4. A designación "DB" é das iniciais de David Brown, quen construíu a empresa a partir de 1947.

O DB5 é máis coñecido polo seu papel nas películas *de James Bond*. Foi conducido por primeira vez polo espía ficticio na película *Goldfinger* (1964). En 2013, o coche apareceu nun selo de correos "British Auto Legends" emitido polo Royal Mail.

## Notas
Jaguar E-Type

O **Jaguar E-Type**, ou o **Jaguar XK-E** en América do Norte, é un deportivo británico de motor central dianteiro que foi fabricado por Jaguar Cars Ltd entre 1961 e 1974. A súa combinación de deseño excepcional, tecnoloxías avanzadas e alto rendemento e os prezos competitivos estableceron o modelo como unha icona do mundo do motor.

O E-Type estaba baseado no coche de carreiras D-Type de Jaguar, que gañara as 24 Horas de Le Mans durante tres anos consecutivos a partir de 1955.

En 2004, a revista *Sports Car International* colocou o E-Type no número un da súa lista dos mellores coches deportivos da década de 1960. En marzo de 2008, o Jaguar E-Type ocupaba o primeiro lugar na lista en liña de *The Daily Telegraph* dos "100 coches máis fermosos" do mundo de todos os tempos.

## Notas
Guillermo Sarmiento Gil

**Guillermo Sarmiento Gil**, nado en Arbo en 1884, foi un político e escritor galego.

## Traxectoria 
Dono do Pazo do Pombeiro en Mourentán, fillo de Teresa Gil Acuña de Sarmiento. Foi xuíz municipal de Arbo. Na ditadura de Primo de Rivera foi nomeado deputado provincial polo distrito de Ponteareas-A Cañiza. En xaneiro de 1931 foi proposto para ser deputado polo distrito pola Asociación Labor, Fe e Recreo, rama autónoma cultural de Unión de La Unión de los Hijos de La Cañiza, Arbo, Creciente y Covelo en Buenos Aires. Na República foi elixido concelleiro de Arbo. Colaborou no *Boletín da Real Academia Galega* e *Vida Gallega*. Foi socio protector do Seminario de Estudos Galegos e membro correspondente da Real Academia Galega.

## Obras 
* *Quisicosas*, 1907.
## Vida persoal 
Casou con Trinidad Sampayo Sarmiento, viúva de Ángel Gómez Piñero, en 1925, de quen se divorciou en 1932.

## Notas 
## Véxase tamén 
### Ligazóns externas 
* Carta de Guillermo Sarmiento Gil para M. Ron Varela sobre cuestións persoais

* Carta de Guillermo Sarmiento Gil a destinatario descoñecido solicitando axuda na procura dun traballo
Shuriken

[miniatura|Shuriken do [período Edo.]]
Un ***shuriken*** (en xaponés :手裏剣, literalmente 'folla de man oculta') é unha arma oculta tradicional xaponesa usada por samurais, *ninjas* ou nas artes marciais como puñal escondido ou *metsubushi* para distraer ou desviar.

Os *shuriken* tamén son coñecidos como **estrelas** ou '*estrelas *ninja'''*, orixinalmente foron deseñados de moitas formas diferentes. As principais variedades de *shuriken* son o *bō shuriken* (棒手裏剣, *shuriken* de vara) e o *hira shuriken* (平手裏剣, *shuriken* plano) ou *shaken* (車剣, *shuriken* de rodas, tamén lido como *kurumaken).*

A arte de manexar o *shuriken* coñécese como *shurikenjutsu''  e foi ensinada como unha parte menor do currículo de artes marciais de moitas escolas famosas, como Yagyū Shinkage-ryū, Tenshin Shōden Katori Shintō-ryū, Ittō-ryū, Kukishin-ryū e Togakure-ryū.

## Notas
Porto seco

Un **porto seco** ou **estación aduaneira interior**  é unha terminal intermodal interior conectada directamente por estrada ou ferrocarril cun porto marítimo, que funciona como centro de transbordo de carga do mar a destinos interiores.

Ademais do seu papel no transbordo de carga, os portos secos tamén poden incluír instalacións para o almacenamento e consolidación de mercadorías e mantemento para os transportistas de mercadorías por estrada ou por ferrocarril. Situar estas instalacións nun porto seco alivia a competencia polo almacenamento e o espazo ligado nos portos marítimos.

Un porto seco pode acelerar o fluxo de carga entre os buques e as principais redes de transporte terrestre. Os portos secos poden mellorar o movemento de importación e exportación movendo os procesos de contedores que consomen moito tempo cara ao interior, lonxe dos portos conxestionados.

## Notas 
## Véxase tamén 
* Mercado
* Transporte
Batalla de San Esteban de Gormaz

A **batalla de San Esteban de Gormaz** foi unha batalla que tivo lugar no ano 917. A batalla enfrontou ás forzas omeias do Emirato de Córdoba ao mando de Abi-Abda contra as tropas do Reino de Galicia e do Reino de León ao mando de Ordoño II. A batalla resultou na vitoria cristiá.

## Historia 
En 912, Ordoño II ordenou a repoboación de San Esteban de Gormaz xa que a cidade fora unha das cidades limítrofes entre as zonas mouras e cristiás da Península Ibérica.

Ao coñecer os esforzos de Ordoño II para repoboar e tomar o control da cidade, Abi-Abda ordenou asedio a cidade en 917. Ordoño II puido acudir con éxito en auxilio da cidade e derrotou ás forzas musulmás. O propio Abi-Abda foi capturado durante a loita e executado por decapitación. A súa cabeza foi exposta nas murallas da cidade como advertencia aos musulmáns.

## Consecuencias 
Unha batalla semellante tivo lugar en 919 onde os musulmáns foron rexeitados; porén, en 920 a cidade estaba de novo en mans musulmás. A cidade cambiou de mans varias veces ata 1054 cando a vila foi recuperada definitivamente polas forzas cristiás baixo o mando de Rodrigo Díaz de Vivar.

## Notas
Rafeef Ziadah

**Rafeef Ziadah**, nada en Beirut en 1979, é unha xornalista, poeta e activista dos dereitos humanos nada no Líbano, pero de ascendencia palestina. Foi elixida representante de Palestina nas Olimpiadas de 2012.
## Traxectoria 
Pertence á terceira xeración de refuxiados palestinos da súa familia. Cando comezou a invasión israelí do sur do Líbano para expulsar a OLP en 1982, a súa familia optou por emigrar e viaxou durante varios anos, sendo deportada por non ser refuxiados. Ata que se instalou no Canadá para completar o seu doutoramento en Ciencias Políticas na Universidade de York en Toronto . Hoxe a súa sede é Londres e utiliza a poesía "como resistencia fronte a guerra, o exilio, a opresión de xénero e o racismo".

## Notas
John Cale

**John Cale**, nado en Garnant (Carmarthenshire) o 9 de marzo de 1942, é un músico, compositor e produtor musical galés que foi membro fundador da banda estadounidense de rock The Velvet Underground. Ao longo da súa carreira de seis décadas, Cale traballou en varios estilos entre rock, drone, música clásica, vangardista e electrónica.
## Traxectoria
Estudou música no Goldsmiths College da Universidade de Londres (UoL), antes de mudarse en 1963 á ecena musical do centro de da cidade Nova York, onde actuou como parte do Theatre of Eternal Music e formou The Velvet Underground. Desde que deixou a banda en 1968, Cale publicou 17 álbums de estudio en solitario, incluído os aclamados *Paris 1919* (1973) e *Music for a New Society* (1982). Cale tamén adquiriu reputación como un produtor de discos aventureiro, traballando nos álbums de estudo de estrea de varios artistas innovadores, como The Stooges e Patti Smith.

## Notas
Hermarco

**Hermarchus** (en grego |Ἕρμαρχος e en latín Hermarchus) foi un filósofo grego da escola epicúrea, fillo de Axermarco, unha persoa pobre de Mitilene.
## Traxectoria 
Ao principio estudou retórica, pero despois converteuse nun fiel discípulo de Epicuro, que o nomeou como o seu sucesor á fronte da súa escola cara ao ano -270. Morreu a unha idade avanzada na casa de Lisias con fama de gran filósofo. Cicerón conservou algunhas cartas de Epicuro dirixidas a Hermarco. Escribiu varias obras que menciona Dióxenes Laercio: , todos eles perdidos, pero podemos deducir do que di Cicerón que eran de natureza polémica e dirixidas contra a filosofía de Platón e Aristóteles,  e tamén sobre Empédocles.

## Notas
Dialecto caipira

O **caipira** é um dialecto ou variedade lingüística da lingua portuguesa, falada no Estado de São Paulo e en poboacións dos estados brasileiros do Paraná, Goiás, Minas Xerais, Mato Groso e Mato Groso do Sur.

## Características 
O dialecto caipira xurdiu en São Paulo e ademais das súas propias palabras ten algunhas características que o diferencian da lingua portuguesa, como o intercambio de /l/ por /r/, a transformación de /lh/ en /i/, etc. Na lingua caipira conserváronse moitas palabras de orixe galego-portuguesa e tupi-guaraní.

### Exemplo de palabras caipiras 
## Véxase tamén 
### Outros artigos 
* Pobo caipira
* *O Dialeto Caipira*

### Bibliografía 
* Garcia, Rosicleide Rodrigues. *Para o estudo da formação e expansão do dialeto caipira em Capivari*. São Paulo: USP, 2009.
* Pires, Cornélio . *Conversas ao pé do fogo* - IMESP, edição fac-similar, 1984.
* Rodrigues, Ada Natal.*O Dialeto Caipira na Região de Piracicaba *, Editora Ática, 1974.
Luisa Sánchez Méndez

**Luisa María Sánchez Méndez**, nada en Badaxoz o 31 de marzo de 1967, é unha política galega do Partido Popular de Galicia.

## Traxectoria 
Licenciada en dereito, estudou na Universidade Pontificia Comillas. Traballou para o hospital POVISA de Vigo.

É concelleira do concello de Vigo e deputada provincial da Deputación de Pontevedra.

## Véxase tamén 
### Bibliografía 
* "ORDE do 14 de xullo de 2023 pola que se dispón o nomeamento dunha vogal do Consello de Administración da Autoridade Portuaria de Vigo" DOG.
### Ligazóns externas 
* Deputación de Pontevedra
Lista de municipios de Angola por poboación

Os seguintes municipios están mostrados por orde segundo o número de habitantes. As áreas metropolitanas constitúen a maioría dos centros de poboación angolana, que segundo datos do ano 2018 superaba os 27 millóns de habitantes.[miniatura|240x240px| [Luanda]]
miniatura|240x240px| Huambo
[miniatura|240x240px| [Bandeira de Angola]]
**Lista de municipios de Angola por poboación** 

## Notas 
## Véxase tamén 
* Angola
* Historia de Angola
* Demografía de Angola 
* Comunas de Angola
* Provincias de Angola
American Football

**American Football** é unha banda estadounidense de indie rock procedente de Urbana, Illinois, e orixinalmente activa de 1997 a 2000. O grupo reformouse no ano 2014.

A banda foi fundada polo guitarrista, baixista e cantante Mike Kinsella (anteriormente en Cap'n Jazz e Joan of Arc e no presente en Owen), o guitarrista Steve Holmes (tamén en The Geese), e o batería e trompetista player Steve Lamos (antes en The One Up Downstairs, tamén foi membro de The Firebird Band e Edward Burch & the Staunch Characters, e no presente en The Geese de DMS). Lamos deixou o grupo en 2021 pero regresou en 2023.

A pesar da curta vida inicial da banda, o seu álbum de estrea, publicado en 1999, converteuse nun dos discos de emo e math rock máis aclamados da súa época. Tras reunirse en 2014, co curmán de Kinsella, Nate Kinsella, uníndose ao grupo, American Football publicou dous traballos máis, tamén autotitulados como o primeiro, en 2016 e 2019.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Mercedes-Benz 300 SL

O **Mercedes-Benz 300 SL** é un coche deportivo de dúas prazas que foi producido por Mercedes-Benz de 1954 a 1957 como un cupé de ás de gaivota e de 1957 a 1963 como roadster. O 300 SL ten a súa orixe no coche de carreiras de 1952 da mesma compañía, o W194, e estaba equipado cun sistema mecánico de inxección directa de combustible que aumentou a potencia do seu motor de tres litros de árbore de levas en cabeza.

O 300 SL era capaz de alcanzar velocidades de ata 260 km/h, o que lle fixo gañar a reputación de campión nas carreiras e no coche de produción máis rápido da súa época. As emblemáticas portas de ás de gaivota e a innovadora construción lixeira do bastidor tubular contribuíron á súa condición de automóbil innovador.

A designación "SL" é unha abreviatura do termo alemán *super-leicht*, que significa "superlixeiro", unha referencia á construción lixeira do coche criado nas carreiras. O 300 SL foi introducido no mercado americano por suxestión de Max Hoffman, Maximilian Hoffman, importador estadounidense de Mercedes-Benz naquel momento, que recoñeceu a demanda potencial dun coche deportivo de altas prestacións entre os compradores estadounidenses. O Mercedes-Benz 300 SL segue sendo un coche clásico moi demandado e é famoso polas súas prestacións, deseño e avances tecnolóxicos.
Heitor (nome)

**Heitor** é un nome propio masculino galego e portugués. A súa orixe é o grego *Héktōr*, que se interpreta como 'rexedor (do pobo)'. A acentuación moderna deste nome é aguda,

## Historia do nome 
A popularidade do nome débese ao personaxe da mitoloxía grega Heitor, fillo do rei Príamo, o máis valente e afouto dos guerreiros de Troia. Durante a Idade Media, o nome Heitor tivo algunha presenza en Galicia. Porén, coa chegada do século XVI, comezou a desaparecer debido á influencia das normas eclesiásticas. Un exemplo disto foi unha disposición do bispado de Ourense en 1544, que instaba aos cregos a evitar nomes considerados non cristiáns durante os bautismos, promovendo o uso exclusivo de nomes de santos e santas.
* Asturiano: Héctor
* Catalán: Hèctor
* Castelán: Héctor
* Éuscaro: Hektor
* Francés: Hector
* Inglés: Hector
* Italiano: Ettore
* Portugués: Heitor
* Ruso: Gektor

## Notas 
## Véxase tamén 
### Outros artigos 
* Heitor
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Xenócrates de Calcedonia

**Xenócrates de Calcedonia** (en latín *Xenocrates*, en grego antigo Ξενοκρὰτης) foi un filósofo grego de Calcedonia, en Bitinia.
## Traxectoria 
Naceu, segundo Dióxenes Laercio, no -396 e morreu no -314, aos 82 anos. Primeiro foi seguidor de Esquines o Socrático, e despois de Platón, a quen se di que acompañou a Siracusa. Á morte de Platón, foi con Aristóteles e os dous aconsellaron a Hermias de Atarneo, o tirano de Atarneo e Aso que os convidara á súa terra.

Ao seu regreso a Atenas, foi embaixador varias veces ante Filipo II de Macedonia e máis tarde, durante a Guerra de Lamia, ante Antípatro (rexente de Macedonia).

Segundo Plutarco, os atenienses do seu tempo apreciábano moito, pola súa graza, perseveranza, honestidade e benevolencia, e unha rectitude moral que o fixo admirar mesmo polos atenienses máis vellos. Fíxose escolarca da Academia Platónica en tempos de Demetrio de Falero antes da morte de Espeusipo, que enfermara, e ocupou o cargo durante 25 anos.

Escribiu varias obras, entre elas un libro de dialéctica (), tratados de ciencia (), sobre divisións (), sobre especies (), sobre ideas ( ), sobre o oposto (), dous traballos sobre medicina (), varias obras de relixión, sobre deuses (), sobre o que non existe (), sobre o deus supremo (), sobre o infinito (), sobre a alma (), sobre as afeccións  (), sobre a memoria (), sobre a felicidade (), e a virtude (). Algúns dos seus epigramas foron recollidos na *Antoloxía grega*.

Dirixiu algúns libros sobre a realeza a Alexandre Magno () e tamén escribiu sobre o Estado (),  e o poder da lei (). Tamén deixou traballos sobre xeometría, aritmética e astroloxía.

Un sobriño seu co mesmo nome foi tamén filósofo autor dun discurso sobre a morte de Arsinoe, titulado ..
## Notas 
## Véxase tamén 
### Bibliografía 
* 
* 
* 

### Ligazóns externas 
* O'Connor, John J.; Robertson, Edmund F. «Xenòcrates de Calcedònia» (en anglès). MacTutor History of Mathematics archive.   School of Mathematics and Statistics, University of St Andrews, Scotland.
*
* 
*
Patrícia Hmírová

**Patrícia Hmírová**, nada en Čadca (Eslovaquia) o 30 de novembro de 1993, é unha futbolista eslovaca que xoga como dianteira no Deportivo da Coruña da Primeira División española. Internacional coa selección de Eslovaquia dende 2012, é a máxima goleadora da historia da súa selección nacional, con 24 goles en 112 partidos.

## Traxectoria 
Debutou na Primeira Liga de Eslovaquia coa camiseta do ŠKF Žilina e posteriormente xogou na Ekstraliga polaca, nas filas do 1. FC azs awf Katowice, o TS Mitech Żywiec e o Górnik Łęczna. Tras un breve paso polo FC Neunkirch suízo, regresou a Polonia en 2017 e xogou no Czarni Sosnowiec e de novo no Górnik Łęczna.

En xullo de 2021 puxo rumbo a Chipre, para fichar polo Apollon Limassol, no que militou un ano.

En xullo de 2024 fichou polo Deportivo da Coruña, que viña de ascender á máxima categoría.

### Selección nacional 
É internacional coa selección eslovaca, coa que disputou máis dun cento de partidos dende 2012.

## Notas
Equipo 64

O **Equipo 64** foi un colectivo compostelán de cineastas activo cara ao ano 1964. Estivo conformado por Gonzalo Anaya, Enrique Banet e Ezequiel Méndez, que naquela época xestionaban o Cine-Club Universitario.

## Historia 
O Equipo 64 estaba formado por Gonzalo Anaya, Enrique Banet e Ezequiel Méndez. A súa obra principal consta de catro documentais relacionados co Camiño de Santiago e a Costa da Morte. As pezas inclúen metraxe de peregrinos, imaxes tomadas dende unha estada colocada perante o Pórtico da Gloria e escenas de varias vilas costeiras.

Por outra banda, o grupo escribiu varios guións inéditos, incluído un sobre a figura de Castelao.

## Filmografía 
* *El Camino de Santiago* (1964)
* *Pórtico de Compostela* (1965)
* *Malpica* (1966)
* *Cuatro plazas* (1966)

## Notas 
## Véxase tamén 
### Bibliografía 
*
Calandra de Dupont

A **calandra de Dupont** (***Chersophilus duponti***) é unh especie de calandra d familia dos aláudidos clasificada no xénero monotípico ***Chersophilus***. Vive no norte de África e España.

## Taxonomía e sistemática 
A calandra de Dupont describiuna orixinalmente Louis Pierre Vieillot en 1820 e situouna no xénero *Alauda*. Foi nomeada polo naturalista francés Léonard Puech Dupont, que recollera a especie e mostráralla a Vieillot. 
* *C. d. duponti* - (Vieillot, 1824): atopada no sur de España, norte de Marrocos, norte de Alxeria e norte de Tunisia.
* *C. d. margaritae* - (Koenig, AF, 1888): orixinalmente descrita como especie separada no xénero *Alaemon*. Vive en Alxeria central ata o oeste de Exipto.

## Descrición 
Como moitas outras calandras, a calandra de Dupont é unha especie difícil de distinguir no chan. Ten 17–18&nbsp;cm de longo, é delgada cun pescozo longo, patas longas e un bico fino lixeiramente curvado. Ten unha banda na coroa clara delgada e un peito con liñas escuras. A *C. d. duponti* de Europa e noroeste de África é principalmente gris amarronada na parte superior e clara na inferior. A *C. d. margaritae*, que ocupa a maior parte do resto da súa área en África, ten partes superiores marróns avermelladas.

### Vocalizacións 
A súa canción é unha frase asubiada melancólica aguda repetida, moi ventrilocua (difícil de localizar) e un asubío nasal que fai principalmente ao amencer e solpor ou de noite.

## Distribución e hábitat 
Reprodúcese en gran parte do norte de África, desde Alxeria a Exipto, e en España e Francia. É unha ave residente non migratoria. É unha especie que adoita habitar en áreas de mato ou chaparral. Porén, esá experimentando un decrecemento anual da súa poboación do 3,9 % en España cunha diminución do 32,8 % de 2008 a 2018, o que cambiou o seu status de conservación de vulnerable a nivel nacional a en perigo nas rexións de Andalucía e Castela e León.

## Comportamento e ecoloxía 
miniatura|*Chersophilus duponti duponti *
É unha ave de áreas abertas areosas semidesertas ou estepas con algo de herba. É unha especie moi tímida que corre a agocharse cando a molestan. É difícil de ver cando corre entre a vexetación pero ás veces emite as súas cancións, de pé sobre un arbusto baixo. Aliméntanse de sementes e insectos.

### Reprodución 
Fan o niño no chan, no que poñen de tres a catro ovos.

## Notas 
## Véxase tamén 
### Ligazóns externas 
*Idade e sexo nesta ave de Javier Blasco-Zumeta & Gerd-Michael Heinze
Corto

Como topónimo **Corto** pode referirse a:

;En Galiza
***Rego Corto**, lugar da parroquia da Valboa, no concello de Trabada;
***Cortobe**, lugar da parroquia de Burres, no concello de Arzúa;
***Piocorto**, lugar da parroquia do Sisto, no concello de Muras;
***O Regocorto**, lugar da parroquia da Órrea, no concello de Riotorto.

## Véxase tamén
### Outros artigos
***Cortos**, lugar da parroquia de Marantes, no concello de Santiago de Compostela.
The Wall (videoxogo)

***The Wall*** é un videoxogo arcade de alta dificultade desenvolvido polo ourensán Álex González e producido por Erbe Software, lanzado en 1986. Está considerado o primeiro videoxogo galego.

## Sinopse 
Un alieníxena, DIRXX, debe superar un total de 22 pantallas camiñando por un muro (de aí o título) rodeado do mar e evitando distintos inimigos entre os que hai varios elementos da cultura popular galega como o mexillón, e outros obstáculos como rodas ou shuriken. A banda sonora, deseñada tamén por Álex González, emprega como base a popular canción "Na beira do mar", aínda que acelerada para ser adaptada ao estándar MSX-AUDIO.

A atmosfera temática do videoxogo presentábase do seguinte xeito impresa na caixa do casete de Erbe Software:

## Notas
Branca (nome)

**Branca** é un nome propio feminino galego. Esta forma escrita é común co portugués. A súa orixe é o xermánico "blank" 'branco, claro, brillante', o cal substituíu o *albus* latino como adxectivo na lingua común.

En xaneiro de 2023 existían 12 mulleres en Galicia co nome Branca, cunha media de idade de 31,3 anos.

## Branca noutras linguas 
* Alemán: Blanche/Blanka
* Bretón: Gwenn
* Catalán: Blanca
* Castelán: Blanca
* Éuscaro: Zuriñe/Zuria
* Francés: Blanche
* Inglés: Blanch(e)
* Italiano: Bianca
* Portugués: Branca
* Ruso: Bianca

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Verdeal

Como topónimo **Verdeal** pode referirse a:

;En Galiza
***Verdeal**, lugar da parroquia de Domaio, no concello de Moaña;
***O Verdeal**, lugar da parroquia de Mañufe, no concello de Gondomar;
***O Verdeal**, lugar da parroquia de Buscás, no concello de Ordes;
***O Verdeal**, lugar da parroquia de Pantón, no concello de Pantón;
***O Verdeal**, lugar da parroquia de San Tomé de Recaré, no concello do Valadouro;
***O Verdeal**, lugar da parroquia de Coruxo, no concello de Vigo.

## Véxase tamén
### Outros artigos
A Verdella

Como topónimo **A Verdella** pode referirse a:

;En Galiza
***A Verdella**, lugar da parroquia de Vizoño, no concello de Abegondo;
***A Verdella**, lugar da parroquia de Xinzo, no concello de Ponteareas;
***A Verdella**, lugar da parroquia de Oia, no concello de Vigo.

## Véxase tamén
### Outros artigos
Requeixo de Valverde

Como topónimo **Requeixo de Valverde** pode referirse a:

;En Galiza
***Requeixo de Valverde**, parroquia do concello de Allariz;
****Requeixo de Valverde**, lugar de dita parroquia.

## Véxase tamén
### Outros artigos
Vítimas mortais da violencia machista en Galicia

[dereita|miniatura|Placa no [cemiterio de San Francisco de Ourense en homenaxe a Asunción González, asasinada en 1891.]]
Esta é unha lista incompleta de vítimas mortais da violencia contra as mulleres en Galicia.

O rexistro oficial de datos de violencia de xénero iniciouse en España en 2003. Inclúense algúns casos anteriores, se ben na prensa adoitaban denominarse como "crime pasional" ou "parricidio". Na parte final inclúense, a maiores, outros casos de mulleres desaparecidas, casos de violencia vicaria e casos de mulleres galegas mortas noutros lugares.
## Vítimas mortais en Galicia
__TOC__

## Outros casos
__TOC__

## Notas
## Véxase tamén
### Ligazóns externas
*
*
*

*
Kenneth Mamah

**Kenneth Obinna Mamah**, nado en Enugu (Estado de Enugu) o 5 de maio de 1998, é un futbolista nixeriano que xoga como extremo no Castellón, da Segunda División.

## Traxectoria 
Nacido na cidade nixeriana de Enugu, comezou a súa cerreira como futbolista en Europa, nas filas do Lucera Calcio, da Prima Categoria italiana, equipo co que conseguiu o ascenso á Promozione na tempada 2019/20. En setembro de 2020 fichou polo Città di Varese, da Serie D, onde na súa segunda campaña conseguiu anotar 15 goles.

Entre 2022 e 2024 militou no Göztepe SK da TFF 1. Lig, segunda categoría do fútbol turco, bienio que culminou co ascenso á Süper Lig ao final da tempada 2023/24. 

En xullo de 2024 foi traspasado ao Castellón, da Segunda División española. 

## Notas
Enrique de Arce Temes

**Enrique de Arce Temes**, nado en Ourense o 3 de abril de 1937, é un xornalista e músico de jazz galego.

## Traxectoria 
Con oito anos trasladouse a Lugo, onde estudou o bacharelato e cursou peritaxe mercantil, rematando o ensino medio en 1953. Graduouse en xornalismo pola Escola Oficial de Xornalismo de Madrid, comezando a colaborar durante esta época no xornal *El Progreso*. Residiu en Berlín entre os anos 1959 e 1966, onde se dedicou profesionalmente á música jazz, tocando a batería e mais a guitarra. A partir de 1966 estableceuse na Coruña, comezando a traballar para *La Voz de Galicia* e o semanario deportivo *Riazor*. En 1968 abandonou *La Voz de Galicia* para incorporarse a *El Ideal Gallego*, acompañando a Pedro de Llano López, e en 1982 pasou a ser o director do xornal.

No ano 1985 incorporouse á Televisión de Galicia para exercer como xefe de redacción dos servizos informativos e en 1988 como xefe do servizo de documentación e arquivo. No ano 1988 foi nomeado xefe de prensa de Alianza Popular en Galicia, abandonando o cargo en 1990 para reincorporarse á TVG como director do departamento de programación e emisións, e en 1992 como xefe de prensa da CRTVG.

Colaborou noutros diarios como *ABC*, *Ya*, *La Gaceta del Norte*, *La Vanguardia* e na axencia Logos da Editorial Católica; foi director da Asociación de Prensa da Coruña e colaborador literario e gráfico da *Gran Enciclopedia Galega* e da *Enciclopedia Galega Universal*.

Dirixe dende 1987 a revista de espeleoloxía *Furada* da Federación Galega de Espeleoloxía e foi un dos fundadores da Sociedade de Montaña Ártabros da Coruña.

## Vida persoal 
Casou coa empregada de banca e guía turística Ruth Andratschke Brandt con quen tivo dous fillos; Marco Antonio, pintor e deseñador gráfico e Alejandro, historiador e escritor. É irmán do militar, historiador e xornalista Álvaro de Arce Temes.

## Obra 
### Xornalismo 
En 1968 realizou unha reportaxe titulada «*Cita nos Ancares*» para *El Ideal Gallego* sobre a situación dos habitantes da serra dos Ancares, composta por varios artigos que foron recompilados e editados como libro baixo o título *Os Ancares: A serra esquecida* (2010). Os acontecementos descritos no libro e o testemuño dos protagonistas foron recollidos nun documental con título homónimo no ano 2012.

*Conversaciones con cinco notables gallegos* (2009) é un resumo das intervencións realizadas nas tertulias da "Peña del miércoles" da Coruña entre os anos 2002 e 2003 por cinco persoeiros galegos destacados: Xosé Ramón Barreiro, Ramón Núñez Centella, Fernando González Laxe, Felipe Senén López e Rogelio Groba.

* 
* 

## Notas 
## Véxase tamén 
### Bibliografía 
* 
* "Arce Temes, Enrique de" na EGU

### Outros artigos 
* *Os Ancares: A serra esquecida* (2012)

### Ligazóns externas 
* Biografía en Galegos (Galicia Digital)
Maxïmo Park

**Maxïmo Park** é unha banda inglesa de rock alternativo formada no ano 2000 no Noroeste de Inglaterra. O grupo está composto por Paul Smith (voces), Duncan Lloyd (guitarra), e Tom English (batería). A banda publicou oito álbums de estudio: *A Certain Trigger* (2005), *Our Earthly Pleasures* (2007), *Quicken the Heart* (2009), *The National Health* (2012), *Too Much Information* (2014), *Risk to Exist* (2017), *Nature Always Wins* (2021) e *Stream of Life* (2024). Os dous primeiros foron ouro no Reino Unido e a súa estrea foi nomeada ao Mercury Prize.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Word Gets Around

***Word Gets Around*** é o primeiro álbum de estudio da banda galesa de rock Stereophonics, publicado o 25 de agosto de 1997 a través do selo V2 Records. O disco chegou ao número 6 da lista británica de álbums, sendo un dos tres traballos de Stereophonics que non chegarían ao número 1. Gran parte do álbum trata sobre a vida cotiá en Cwmaman, a cidade natal da banda. As edicións de luxo e super-deluxe foron lanzadas o 18 de outubro de 2010. O nome do álbum provén da letra da última canción do disco, "Billy Davey's Daughter".

## Listaxe de cancións 
## Notas
Pepe Rodríguez Vázquez

**José Rodríguez Vázquez**, máis coñecido como **Pepe Rodríguez**, nado en Vigo o 20 de agosto de 1889 e finado en Melipilla (Chile) en 1972, foi un futbolista galego, que xogaba como dianteiro. Militou no Vigo FC, no Fortuna de Vigo e no FC Barcelona, e conquistou con este último dúas Copas do Rei, dúas Copas dos Pireneos e dous Campionato de Cataluña, sendo unha peza fundamental cos seus goles en catro das finais.

En 1912 formou parte do primeiro partido internacional recoñecido pola FIFA da selección catalá.

## Traxectoria 
Nado en Vigo, comezou a súa carreira en 1907 no Vigo FC da súa cidade natal e foi titular na final da Copa do Rei de 1908 na que o seu equipo caeu derrotado por 1-2 ante o Madrid FC. A continuación xogou dúas campañas no Fortuna de Vigo, onde destacou polo seu instinto goleador. En 1910 pasou ao FC Barcelona, co que debutou o 1 de maio de 1910, na final da Copa dos Pireneos, marcando o gol da vitoria contra a Real Sociedad.

Foi membro do histórico equipo do Barcelona de principios da década de 1910, xunto a xogadores como Francisco Bru, Alfredo Massana, Enrique Peris, Carles Comamala e Charles Wallace, e xunto con eles gañou dous títulos máis da Copa dos Pireneos, en 1911 e 1912. No último deles volveu marcar na final, desta vez ante o Stade Bordelais. Conquistou ademais dous títulos da Copa do Rei, nos anos 1910 e 1912, anotando gol en ámbalas dúas finais, a primeira delas contra o Español de Madrid e a segunda contra a Sociedad Gimnástica. 

Xogou no Barcelona ata 1912, marcando 59 goles en 62 partidos e gañando ademais dos citados títulos, tamén dous Campionatos de Cataluña. Posteriormente emigrou á Arxentina e en Buenos Aires coñeceu á que sería a súa muller e nai da súa única filla. En 1922 instalouse definitivamente en Chile. Fundou un club de tenis en Melipilla, cidade na que viviu ata a súa morte en 1972. 

### Selección catalá 
Como moitos outros xogadores do FC Barcelona da súa época, xogou na selección catalá, e foi un dos once futbolistas que disputaron o primeiro partido internacional recoñecido FIFA desta selección, un amigable contra Francia que acabou cunha derrota por 0-7.

## Notas